Despre deasa împărtăşanie 

(Cerberii Potirului sau paznicii împărtăşaniei?) 
Preot Gh. Calciu 

Deoarece am constatat ca problema desei împărtăşanii agita uneel spirite nu numai in 
Vest, inclusiv USA, ci si chiar in tara, ca o forma acomoditatii creştinilor si ca un fel de 
asalt al laicilor asupra Sf. Potir pentru a primi impartasania necondiţionat de nimic 
canonic, ci numai de decizia personala, publicam răspunsul nostrtu de mai jos. 

Preacuviosul Părinte Roman Braga, duhovnicul Sfintei Mănăstiri Adormirea 
Maicii Domnului, din Rives Junction, Ml, publica in revista SOLIA din Iulie 2002, pag. 
19-21, a Episcopiei Ortodoxe Romane din America, avandu-si sediul in Jackson, Ml, un 
articol cu titlul citat si in subtitlul articolului nostru: Cerberii Sfanţului Potir, in care se 
declara, fara reserve, pentru deasa împărtăşanie, disociind taina spovedaniei de taina 
împărtăşaniei, ca nefiind condiţionate una de alta. Ambele sunt taine ale Ortodoxiei, cu 
valoare absoluta pentru mântuire, dar impartasania nu este condiţionata de spovedanie, 
afirma el. Poţi sa te impartasesti fara a te spovedi si poţi sa te spovedeşti fara a te 
impartasi. Ultimul fapt este practicat de noi toţi preoţii (vorbesc de penitenţii noştri), 
primul este acceptat cu greu deşi, probabil, unii preoţi ortodocşi ii practica (personal, nu 
am nici o cunoştinţa de preoţi care fac acest lucru). 

Părintele Roman Braga este un teolog de temut, are un stil convingător si-si 
argumentează cu o logica greu de rezistat afimatiile sale; are o viata spirituala adânca, 
este un propoveduitor neîntrecut si si-a pecetluit teologia cu suferinţa si lacrimi sub 
regimul comunist in închisori si lagăre de munca forţată. Ne cunoaştem de multa vreme, 
din închisoare, am trecut împreuna prin iadul de la Piteşti, chiar in aceeaşi celula si am 
toata pietatea la el. 

Citind-i articolul, iti dai seama ca problema frecventei împărtăşanii este una 
foarte veche, datând din vremea bisericii timpurii, asa cum arata citatul sau din Sf. 
Vasile cel Mare, care deplânge faptul ca, in vremea lui (372), credincioşii se 
impartaseau numai de patru ori pe săptămâna, pe care-l reproducem: "Căci este bine si 
folositor este a se impartasi in fiecare zi, căci Insusi lisus zice:'Cel ce mananca trupul 
Meu si bea sângele Meu are viata veşnica'. (In. 6:54). Dar noi ne impartasim numai de 
patru ori pe săptămâna: Duminica, Miercurea, Vinerea si Sâmbăta si in alte zile când se 
face pomenirea vreunui sfanţ". (Epistola către Chesarie) 

Este deci evident ca, in perioada respectiva, creştinii se impartaseau des, 
aproape zilnic. Deşi Preacuviosul Părinte Roman nu menţionează acest lucru, amintesc 
despre Liturghia Darurilor mai înainte Sfinţite care este, de fapt, o Vecernie solemna, 
special compusa de Sf. Grigore Dialogul, pentru ca cei care simt lipsa împărtăşaniei sa 
se poată cumineca si in zilele aliturgice ale Postului Mare; pentru aceasta Vecernie, Sf. 
împărtăşanie a fost pregătita la liturghia anterioara asa ca cei credincioşi se pot 
impartasi cu nişte daruri pre-sfintite. 

Cuviosia sa da mai multe citate, printre care si Canonul 9, atribuit Sfinţilor Apostoli, care 
spune: „Cei care vin la biserica... dar refuza sa se împărtăşească, toţi aceia trebuie 
excluşi din biserica..." 



Nu este frumos ca intr'o problema atât de adânca a credinţei sa joci pe cuvinte. 
Dar mi se pare ca a refuza nu este acelaşi lucru cu a nu se impartasi. Dar poate ca 
atunci, sau in contextul canonului, sensurile sunt identice. 

Părintele este supărat ca, de multe ori, la Sf. Liturghie, preotul iese in usa 
altarului cu Sf. Potir in mana si cheamă credincioşii: „Cu frica de Dumnezeu, cu credinţa 
si cu dragoste, apropiati-va!" si nimeni nu vine sa se împărtăşească, poate, cel mult, 
cativa copii si are dreptate sa se supere si noi ne suparăm, dar aceasta este realitatea, 
putini oameni, chiar dintre cei credincioşi, se impartasesc. Se intreaba Părintele: Cum 
de s'a ajuns la aceasta restricţie a împărtăşirii credincioşilor si cum de s'a legat taina 
spovedaniei de taina împărtăşaniei, când nici un canon bisericesc, nici Scriptura nu le 
menţionează? Retorica Părintelui Roman urca pana la a numi pe preoţii care nu 
impartasesc pe credincioşi, oricare ar fi ei, la dorinţa lor, Cerberii Sf. Potir. 

Daca Mântuitorul ne invata sa nu aruncam mărgăritarele noastre înaintea 
porcilor, oare putem noi preoţii sa dam oricui Sf. împărtăşanie? Intr'un citat dat de 
părintele Roman, aparţinând Cuviosului Iov, intareste cele spuse mai inainte:"Preotii 
care refuza pe creştinii care se apropie de Sf. împărtăşanie cu evlavie si cu credinţa 
sunt socotiţi de Dumnezeu ca ucigaşi, asa cum scrie la proorocul Osie: "Au ascuns 
preoţii calea si voia si porunca lui Dumnezeu, au omorit Sihemul si au făcut nelegiuire in 
poporul meu." (Sf. Nicodim Aghioritul, Despre dumnezeeasca împărtăşanie) 

Si de unde ştie preotul ca oamenii vin cu evlavie si credinţa adevărata daca nu le 
cunoaşte sufletul? Si cum le poate cunoaşte sufletul daca nu-i spovedeşte? Si daca Sf. 
împărtăşanie se acorda oricui care este botezat si miruns, inseamna ca spovedania 
este o taina minora si neglijabila, chiar daca părintele nu lasă nici măcar sa se întrevadă 
acest lucru. Dar noua ni se pare implicit. 

Citim la loan 21 : 25." Ci sunt si alte multe lucruri pe care Ie-a făcut lisus si care, 
daca s'ar fi scris cu de-amanuntul, cred ca lumea aceasta n'ar cuprinde cărţile ce s'ar fi 
scris. Amin. " 

Dau acest citat pentru a-l folosi in ajutorul meu. Citatul acesta este cel mai 
puternic argument pentru Sf. Tradiţie. Multe din spusele Mântuitorului s'au pierdut, 
multe din minunile Lui, de asemenea. Dar daca nu ar fi fost Sf. Tradiţie, si mai multe 
lucruri ar fi fost pierdute. Impresia mea este ca Părintele Braga si cei care sunt pe 
poziţia precuviosiei sale, cred ca tradiţia este numai un tezaur de invatatura si de lucruri 
petrecute, pe care le scoatem ori de cate ori avem nevoie sa atacam pe cineva care nu 
face ceea ce ni se pare noua drept. Tradiţia este, intr'adevar, asa ceva, dar ea este si o 
forţa dinamica spirituala care alege si păstrează lucrurile bune care pot sa se introducă 
in tradiţie si le elimina pe cele neconvenabile. Ea lucrează continuu si înnoieşte sufletul 
si imbogateste mintea creştina. înainte de fixarea canonului Bibliei, circulau zeci de 
texte „scripturistice" evanghelii, Apocalipse, Epistole. A venit Sf.Traditie si a spus: Staţi! 
Aceste cârti sunt canonice, acestea sunt apocrife, acestea sunt eretice. Tradiţia a fost 
mai tare decât lucrul scris si a eliminat ceea ce nu era adevărat. 

Pornind de la lacov 5: 16:"Marturisiti-va păcatele unii altora si va rugaţi unii 
pentru alţii..." biserica primara a instituit spovedania publica, practicata vreme de mai 
multe secole. Cu timpul s'a observat ca spovedania publica nu numai ca nu curata 
sufletele credincioşilor care se spovedeau, dar intinau inima celor ce-i ascultau si erau 
adesea ispitiţi sa săvârşească aceleaşi păcate ca penitentul respectiv si astfel, 
spovedania devenea, cel puţin pentru unii, o scoală a păcatelor neobişnuite sau, in cel 



mai bun caz, un instrument de decepţie, pentru ca auzeau uneori păcate săvârşite de 
oameni pe care ii stimau si acum ii vedeau păcătoşi si ei insisi se descurajau. Spusa 
Scripturii, a fost astfel schimbata si experienţa spirituala colectiva a dus la un 
comportament nou care a devenit tradiţional, tocmai pe baza forţei dinamice a tradiţiei 
stabilite care nu este moarta, ci vie si productiva. Spovedania a devenit un act foarte 
intim, care are loc numai intre preot si penitent sub binecuvântarea Mântuitorului. 

Ştiu ca sunt unii călugări romani (cel puţin unul despre care am auzit) care 
practica si astăzi aceasta spovedanie comuna, nu chiar asa cum se făcea in vechime, ci 
fiecare penitent, după molitva citita de călugăr, isi mărturiseşte păcatele in taina inimii, 
sau, eventual, chiar cu voce mai tare, apoi li se da iertarea de păcate (deslegarea) si se 
pot impartasi la momentul prescris in Sf. Liturghie. Astfel pot fi impartasiti sute de 
oameni cu acest simulacru de spovedanie si am văzut ca mulţi dintre penitenţi spun ca 
se simt foarte bine cu ambele taine împlinite pe aceasta cale. 

Mie mi se pare ca se practica un fel de populism pentru câştigarea clienţilor, un 
fel de comerţ mascat cu Sfintele Daruri, deşi s'ar putea sa fie si, cu siguranţa sunt, si 
oamenii piosi care se spovedesc si impartasesc astfel. Oricum, cantitatea este in 
detrimentul adevăratei spirtualitati. 

După ce am ieşit din închisoare si am ajuns in America, am fost invitat in multe 
parti de pe continentul american si in Europa pentru a vorbi despre persecuţia religioasa 
din România: de ortodocşi, de catolici si chiar de protestanţi. Am văzut la catolici cum 
aproape toţi cei din biserica se impartaseau. Am fost mirat si am întrebat pe preoţi daca 
toţi cei care se împărtăşiseră se si spovediseră. Ei au fost surprinşi, la rândul lor si mi- 
au spus ca nu exista nici un fel de legătura intre spovedanie si împărtăşanie. 
Credincioşii se impartasesc la fiecare liturghie si se spovedesc numai când vor ei (poate 
chiar niciodată?). 

„Si atunci, am intrebat eu, care este pregătirea lor pentru a primi trupul si sângele 
Domnului?" 

"Simpla lor dorinţa este suficienta. " 

Din istoria bisericii ştim ca, la început, foarte adeseori, se dădea Sf. împărtăşanie 
credinciosului ca sa aibă acasă pe mai multe zile, daca acesta dorea. Cu timpul s'a 
observat ca unii credincioşi erau neglijenţi cu Sf. împărtăşanie, iar cei rau intenţionaţi o 
foloseau pentru liturghia neagra sau pentru diferite vrăji (pentru ca si ei credeau ca era 
trupul si sângele Domnului). Atunci biserica a interzis practicarea aeestui lucru. La 
catolici a continuat multe secole, pana de curând, când constatandu-se ceea ce biserica 
primara constatase inca de la începuturile ei, s'a interzis practica, (la catolici, frauda era 
mult mai uşor de făptuit fiindcă, folosind numai azima pentru impartasire, care se dădea 
in mana credinciosului, era lesne ca acesta sa n'o mănânce si s'o folosească la lucruri 
blestemate). De aceea, in ultimul timp, s'a introdus, metoda de a pune partea din ostie 
cuvenita credinciosului direct in gura si nu in mana. Ceea ce nu inseama ca el n'ar 
putea-o scoate din gura spre blestemata folosinţa. 

Daca distribuirea Sf. împărtăşanii ar fi atât de simpla, de ce atunci, 
catehumenilor, in vremea veche, nu li se dădea voie nici măcar s'o vadă, nici măcar sa 
fie de fata la împărtăşirea credincioşilor? De ce spune preotul, la sfârşitul pârtii prime 
din Liturghie (numita a catehumenilor): „..Cei chemaţi (catehumenii) iesiti, ca nimenea 
din cei chemaţi sa nu ramana. Cati suntem credincioşi, iară si iară cu pace, Domnului 
sa ne rugam!" 



Aceasta este exact puterea pe care Dumnezeu o da preotului de a fi paznicul 
Sfanţului Potir de a avea grija de trupul si sângele Domnului. Astăzi, nici un catehumen 
nu mai iese din biserica la rostirea acestei invitaţii, dar noi o repetam - si Părintele 
Roman o repeta la fiecare Sf. Liturghie, spre aducere aminte, ca pe o formula 
tradiţionala, pentru a intari autoritatea noastră pentru paza Sfintei împărtăşanii. 

Părintele Braga spune ca, in biserica primara, la frângerea pâinii (chaburah), 
forma de origine a Liturghiei, oamenii se impartaseau la sfârşitul unei mese solemne 
unde mâncau si beau "...iar unii deveneau chiar scandalosi, asa cum reiese din 
context", dar nu merge la concluzia finala ca tradiţia, cu forţa ei dinamica, a schimbat 
aceste obiceiuri, tocmai pentru a-i feri pe oameni de asemenea greşeli si a instituit 
postul si rugăciunea, spovedania si canonul pentru curăţirea lui sufleteasca si pentru 
invrednicirea lui, atât cat sta in puterile omeneşti si - fara îndoiala ii sta ceva, altfel am 
cădea in protestantism - pentru a primi trupul si sângele lui lisus. 

Biserica a fixat anumite reguli de pocăinţa, anumite canoane care dau 
spovedaniei un drept de apreciere a acestei "vrednicii" si nu o lasă la bunavoia 
penitentului care, daca este cinstit, cu greu si-ar putea aprecia aceasta vrednicie. Unii, 
prea lacsi, ar veni la împărtăşanie ca si cum ar merge la restaurant, alţii, prea drastici, 
nu s'ar impartasi niciodată. 

După tradiţia bisericeasca de multe secole si după regulile bisericii, împărtăşirea 
credinciosului este condiţionata de post si de spovedanie, dar spovedania nu-i da 
dreptul penitentului la impartasire in mod obligatoriu. Preotul are dreptul de a-l opri de la 
primirea trupului si sângelui Domnului pentru păcate prevăzute de canoane, sau poate 
sa-i dea permisiunea daca socoteşte ca, impartasindu-l, ii intareste inima in lupta 
împotriva unor păcate. 

Iertarea păcatelor, fie ele si comune, nu se obţine nici prin citirea rugăciunilor 
pregătitoare, (Canonul Sf. împărtăşanii) nici prin rugăciunile Sf. Liturghii si nici prin 
simplul act al împărtăşirii, (cum afirma părintele Braga) care este o concepţie laxa, 
catolica, oricât de confortabila s'ar părea, ci după invatatura bisericii, numai Sf. Maslu si 
spovedania te curata de păcate. Dintre acestea, numai spovedania are rugăciune 
speciala de iertare a păcatelor, la sfârşit: (Sf. împărtăşanie te intareste spre a nu mai 
păcătui, iti aduce un plus de har, te vindeca sufleteşte si trupeşte) 

"Domnul si Dumnezeul nostru lisus Hristos, cu harul si cu indurările iubirii sale de 
oameni, sa te ierte pe tine fiul meu (fiica mea) N si sa-ti lase tie toate păcatele. Iar eu 
netrebnicul preot si duhovnic, cu puterea ce-mi este data de sus, te iert si te desleg de 
toate păcatele tale, in numele Tatălui si al Fiului si al Sfanţului Duh, Amin." 

Altfel, daca numai rugăciunile citate de părintele Braga sunt suficiente sa-ti 
obtina iertarea păcatelor (care constituie o gresala grava), nimeni nu ar mai trebui sa se 
spovedească decât pentru păcatele foarte mari, mortale. In acest caz, preotul nu ar fi 
duhovnic decât numai pentru criminali si alţi foarte mari păcătoşi - ceilalţi se iartă pe ei 
singuri - si pentru distribuirea sfintei împărtăşanii la dispoziţia credinciosului. 
Sunt multe propoziţii in articolul părintelui Braga care ar putea fi condamnate de 
autoritatea bisericeasca. Aceasta afirmaţie imi aminteşte de jansenism si de scoală de 
la Port Royal, a cărei soarta s'a invartit tot in jurul desei împărtăşanii, similara cu cea 
ridicata de Preacuviosul Roman. 

Una din lucrările mele in timp ce urmam cursurile de doctorat (pe care nu l-am 
mai terminat din cauza arestării) la Institutul Telogic din Bucureşti a fost Scoală de la 



Port Royal asa ca pot afirma ca vorbesc, oarecum, in cunoştinţa de cauza. Acest curent 
teologic, de o mare austeritate in ţinuta, cult si trăire, iniţiat de Jansenius (de aceea s'a 
numit Jansenism), s'a ridicat împotriva Iezuiţilor care pătrunseseră in saloanele clasei 
nobile ca abaţi, preoţi, confesori si, mai ales, un fel de teologi de curte. Ei initiau discuţii 
teologice, dar nu luptau suficient împotriva luxului saloanelor, a flirturilor si a iubirilor 
ilicite. Pe atunci, saloanele si teologii discutau foarte mult problema desei împărtăşanii 
si aproape toata lumea catolica era pe poziţia Părintelui Braga. Scoală de la Port Royal 
si-a afirmat doctrina mai ales printr'o mănăstire de maici condusa de Mere Angelique 
Arnault, care făcea parte dintr'o foarte puternica familie veche, bogata si nobila, cu mai 
mulţi episcopi si teologi pe parcursul istoriei Franţei si, mai ales, in timpul disputei, când 
episcop era un membru al familiei, teolog temut, numit Arnauld cel Mare. 

Doctrina jansenista, care isi trăgea seva din Fericitul Augustin, care era foarte 
aproape de teoria protestanta a predestinării, a creat o lupta teologice intinsa pe doua 
secole: al 17-lea si al 18-lea. Jansenius scrisese o carte, Augustinus, pe care Vaticanul 
a condamnat-o pentru 5 propoziţii, condamnare pe care Janseniştii nu au acceptat-o. 
(din aceast curent a facurt parte si Blaise Pascal, care a accentuat preocupare mistica a 
curentului). Ei aveau slujbele extrem de simple, bisericile severe, fara podoabe, cu o 
muzica la fel simpla si severa si supravegheau împărtăşirea cu străşnicie, ca nu cumva 
sa se primească Trupul si Sângele Domnului cu nevrednicie, opus Iezuiţilor care 
impartaseau cucoanele saloanelor cu uşurinţa, pentru ca lisus pentru aceasta venise in 
lume ca sa se dăruiască tuturor. Deşi in disputele de atunci deasa împărtăşanie a 
ocupat un loc secundar, ea a constituit o problema foarte fierbinte si a durat cat timp a 
durat si Jansenismul care, in cele din urma, a fost condamnat si s'a stins. 

Presupun ca, si in Ortodoxie a existat o confruntare in acest sens, nu numai 
citatele date de Părintele Braga, dar nu am avut posibilitatea sa urmăresc eventualele 
dispute din istoria bisericii. De aceea revin la prezent. 

Nu vreau sa afirm ca astăzi este mai multa blestemăţie in lume decât in trecut, 
sau ca vrăjitoria si liturghiile negre sunt mai răspândite, dar este sigur ca mulţi vrăjitori si 
vrăjitoare folosesc discursul creştin pentru a insela pe naivii care ii cercetează si pentru 
a le adormi teama de înşelătorie. Aceşti slujitori ai diavolului minciunii si înşelătoriei, in 
goana după castig, fac pe piosii, chiar pe oamenii bisericii, venind din când in când la 
slujbe. După părerea părintelui Braga, preotul, vazadu-i piosi, ar trebui sa le acorde Sf. 
împărtăşanie chiar daca ei nu se spovedesc. Si, de obicei, aceşti oameni nu se 
spovedesc, ca si mulţi alţi păcătoşi gravi, pentru ca ştiu ca preotul are un har de la 
Dumnezeu care, in unele împrejurări, ii descoperă cele ascunse ale oamenilor si ei nu 
doresc sa fie descoperiţi. 

Părintele citează (incomplet) din 1 Cor. 11: 
„Sa se cerceteze insa omul pe sine si asa sa mănânce din pâine si sa bea din pahar. 
Căci cel ce mananca si bea cu nevrednicie, osânda isi mananca si bea, nesocotind 
trupul Domnului." 

Trupul Domnului este încredinţat pazei preotului. De aceea preotul păstrează in 
altar, in chivot, Trupul Domnului pentru împărtăşirile grabnice si de aceea Liturghierele 
prevăd sfaturi cum se păstrează si cum se admininstreaza Sfânta împărtăşanie, pentru 
ca nu numai trupul Domnului ne este incerdintat, ci si sufletele credincioşilor, care se 
pot mântui sau pot pieri prin mana noastră preoţeasca si, cu ei pierim si noi ca sluga 



necredincioasa care nu a administrat cum trebuie avutul lăsat de stapan, sau ca 
strajerul lui lezechiel care, neanuntand pericolul, provoacă moartea păcătosului: 

"Când Eu voi zice pacatosului:'Pacatosule vei muri' si tu nu-i vei grai nimic pentru 
a-l prevesti pe păcătos sa se abată de la calea lui, atunci el va muri pentru păcatele lui, 
dar sângele lui ii voi cere din mana ta. Iar daca tu ai prevestit pe păcătos sa se abată de 
la calea lui si sa se intoarca de la ea si el nu s'a abătut de la calea sa, atunci el va muri 
pentru păcatele lui, iar tu ti-ai scăpat viata." (Iezi. 33: 8-9) 

In mana mea, a preotului, sta nu numai sufletul "păcătosului" al cărui sânge se va cere 
de la mine, ci si "Scumpul Sau (al lui Hristos) sânge" care, si unul, si altul, se vor cere 
de la mine. Aceasta nu este o fraza frumoasa, buna de pus intr'o predica, ci este viata 
sau moartea mea si a penitentului. Si ce as câştiga de as aduce toata lumea la 
împărtăşanie, dar sufletele toate, si al meu, le voi pierde? 

Exista pustnici care trăiesc in singurătate si care, odată pe luna, sau mai rar, vin 
la mănăstire pentru a se spovedi si a se impartasi. Fara îndoiala ca acest pustnic are o 
viata mai curata decât a oricăruia dintre noi, poate mai curata decât a ieromonahului 
"cerber" care ii spovedeşte si impartaseste si, cu toate acestea, nici pustnicul, nici 
ieromonahul nu se gândesc măcar o clipa ca Sfânta împărtăşanie ar putea fi 
administrata fara spovedania prealabila. 

Părintele loanichie ne spunea odată, când am vizitat sfânta mănăstire Sihăstria, 
ca, in jurul ei trăiau atunci, circa noua pustnici, pe care nimeni nu-i cunoaşte (probabil 
numai duhovnicul lor după numele de monah) si care tin, spunea el, mănăstirea 
aceasta si tot muntele si tot ce este in jurul nostru prin rugăciunile lor. Aceşti oameni vin 
din când in când la mănăstire, se spovedesc si se impartasesc, primesc o traista cu 
mâncare care le ajunge doar pentru câteva zile si dispar in pustia pădurii, nimeni nu ştie 
unde, nimeni nu ştie daca vor mai reveni la mănăstire. Unii mor acolo, in crăpaturile 
stâncilor si nici măcar numele nu le este cunoscut spre a fi pomeniţi. Doar Dumnezeu ii 
ştie. Sunt ei oare atât de ignoranţi incat sa se spovedeaasca înainte de împărtăşanie, 
crezând ca nu au dreptul la Trupul si Sângele fara a se spovedi in prealabil? Fara 
îndoiala ca nu. Ei ştiu insa ca exista o regula a rugăciunii iertării după spovedanie, pe 
care numai duhovnicul i-o poate da si care este, in acelaşi timp, poarta prin care se 
ajunge la Sf. împărtăşanie. 

In predica despre Taina Spovedaniei si a împărtăşaniei, tot a Părintelui loanicie 
Bălan, publicata si in Buletinul Bisericii noastre Sf. Cruce din Alexandria, Virginia (SUA), 
pe luna August, 2002, autorul afirma: 

„Cândva, in mănăstiri, se făcea spovedania zilnic, seara, a tot ce făcea călugărul in 
timpul zilei. Mai târziu, ca si astăzi, in unele mănăstiri se face spovedania săptămânal - 
Vinerea - iar împărtăşirea la 30-40 de zile, după râvna si vrednicie, cum stabileşte 
duhovnicul." 

După cum se vede, Preacuviosul Ieromonah loanichie, contribuie la 
transformarea preoţilor in "Cerberi ai Sfanţului Potir", cum ii numeşte Preacuviosul 
Roman. Si asta se intampla in toate mănăstirile, cu excepţia a doua sau trei, care, si 
ele, condiţionează împărtăşirea de spovada, numai ca aceasta din urma e practicata 
public asa cum am mai arătat. 

Practica spovedaniei si iertarea păcatelor de către preoţi, este o putere, un dar 
dat de Insusi lisus după învierea Sa din morţi, când a intrat la Apostoli prin uşile 
încuiate, a suflat peste ei si Ie-a spus: 



„Luaţi Duh Sfanţ: cărora veţi ierta păcatele vor fi iertate si cărora le veţi ţinea vor fi 
ţinute." (loan 20: 22-23) 

Aceasta este cea mai mare putere data Sfinţilor Apostoli si transmisa de aceştia 
ucenicilor lor, apoi Episcopilor si aceştia preoţilor. Acelaşi Dar genuin a lucrat in 
Apostoli, ucenici, episcopi, preoţi, neschimbat, nediminuat, neîntrerupt, de la lisus si 
pana la cel din urma dintre preoţi, care sunt eu: puterea de a ierta. Aceasta iertare 
condiţionează accesul la împărtăşanie. In biserica ortodoxa, singura data când un 
credincios se apropie de Sf. Potir fara a se spovedi este la botez, pentru ca, prin Taina 
Sfanţului Botez se iartă celui ce l-a primit, nu numai păcatul stamosesc, ci si toate 
păcatele personale săvârşite pana atunci. După aceea, noi rămânem sa păzim Sfanţul 
Trup si Sânge al Mântuitorului cată vreme suntem apţi sa ne împlinim misiunea sfânta 
de preoţi. 

Părintele Roman Braga spune si alte lucruri, pe deplin valabile: spovedania 
preoţilor, alunecarea spre forme de pietate prin recomandarea diverselor cârti de pietate 
populara neconfirmate de biserica, etc. Dar acestea toate nu au intrat in preocupările 
articolului de fata, ci numai poziţia sa greşita fata de relaţia dintre Taina Spovedaniei si 
a împărtăşaniei. 

Folosirea cuvântului „Cerber" de către preacuviosia sa are o intenţie sfichiuitoare, 
ba chiar de insulta la adresa acelor preoţi care condiţionează primirea împărtăşaniei de 
spovada si de iertarea păcatelor de către preot, pe baza poruncii Matuitorului de la loan 
20: 22-23 si eu ma socotesc printre aceştia. De aceea iau foarte in serios termenul de 
„cerber", deşi mai propriu mi se pare termenul de paznic al Potirului. 
In clipa in care Constantinopolul a căzut sub atacul Turcilor pe 29 Mai, 1453, spune o 
legenda pioasa, Patriarhul Constantinopolului, care tocmai făcea Sf. Liturghia cerând cu 
lacrimi mântuirea cetăţii, in văzul tuturor credincioşilor care, cu strigate mari cereau si ei 
ajutorul Domnului spre a fi scăpaţi de pagani, a luat potirul cu sfânta împărtăşanie si a 
intrat in zidul Bisericii Sfânta Sofia spre a feri Sf. împărtăşanie de profanarea păgânilor, 
care, tocmai atunci, spărgeau usa bisericii. El va ieşi din zid cu potirul in mana, atunci 
când Constantinopolul va fi iarasi in stăpânirea creştinilor. Aceasta legenda este un 
simbol al virtuţii preotului de a fi paznicul Sfintei împărtăşanii, spre a o feri de orice tip 
de profanare, căci si primirea cuminecării fara prealabila iertare a păcatelor este tot o 
profanare. 

Este mai bine sa fii „cerberul Sfanţului Potir" decât un funcţionar care imparte 
„gratuit" sfânta împărtăşanie, fara spovedanie si fara post prealabil grămădind jăratec 
aprins peste capul sau si al penitenţilor. 

Intr'un interviu dat de părintele Rafael Noica, la o întrebare pusa in legătura cu deasa 
împărtăşire, el răspunde: 

„Sfătuiesc pe toţi sa se împărtăşească cat mai des, atât de des cat ii sfătuiesc 
duhovncii lor (sublinierea noastră). Si asta nu numai pentru a nu intra in conflict cu 
duhovnicii, ci fiindcă - si asta este foarte important de inteles - omul nu este un obiect 
si, ca atare, nu este supus unei legi. Omul este o excepţie. Fiecare suflet ce va fi existat 
in lumea asta este o călătorie dintru nefiinţa in veşnica dumnezeire, o călătorie unica. 

As prefera o împărtăşanie cat mai deasa. Nu este caracteristic împărtăşaniei sa 
fie deasa, ci as zice impartasire des, dar cat de des este bine tie sau tie, asta o las 
duhovnicului tau si cer Domnului sa insufle fiecărui duhovnic cat de des este bine 
pentru cutare si pentru cutare; pentru tine poate vino peste doi ani, pentru tine in fiecare 



Duminica, pentru altcineva Duminica si de praznice, pentru alţii la doua săptămâni 
s.a.m.d." 

Părintele Rafael vine dintr'o mănăstire occidentala si totuşi afirma autoritatea 
duhovnicului in privinţa desei impartasiri. Iar eu spun cu fiecare penitent: 

Ca nu voi spune taina Ta vrăjmaşilor Tai, nici sărutare iti voi da ca luda...." 

(Rugăciunile împărtăşaniei) , pentru ca războiul intru cuvânt nu este numai intre alb si 
negru, intre binele si râul bine delimitat, ci si in zonele mai cenuşii ale înţelegerii umane, 
unde culorile se amesteca si unde raţiunea noastră înşelătoare ne poate minţi in 
acecasta dicernere, adormindu-ne trezvia. 
„Iar ceea ce va zic vouă, zic tuturor: Priveghiati." (Marcu 13:37) 



